Document ID: 31997R1351

ΚΑΝΟΝΙΣΜΟΣ (ΕΚ) αριθ. 1351/97 ΤΗΣ ΕΠΙΤΡΟΠΗΣ της 15ης Ιουλίου 1997 για τροποποίηση του κανονισμού (ΕΟΚ) αριθ. 3388/81 για ειδικές λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 536/97 (2), και ιδίως το άρθρο 52 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3388/81 της Επιτροπής, της 27ης Νοεμβρίου 1981, για ειδικές λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον αμπελοοινικό τομέα (3), όπως τροποποιήθηκε τελευταία από τον κανονισμό (ΕΚ) αριθ. 257/96 (4), καθιέρωσε διάρκεια ισχύος των πιστοποιητικών εξαγωγής και εγγύηση που πρέπει να κατατεθεί κατά την αίτηση χορηγήσεως του πιστοποιητικού αυτού 7 ότι για να διασφαλισθεί καλύτερη διαχείριση του καθεστώτος των πιστοποιητικών εξαγωγής στο πλαίσιο των ανωτάτων ορίων που έχουν επιβληθεί από τις συμφωνίες της ΓΣΔΕ, πρέπει να μειωθεί η διάρκεια ισχύος των πιστοποιητικών αυτών σε ορθολογική περίοδο, αλλά μικρότερη των τεσσάρων μηνών και να αυξηθεί η εγγύηση σε επίπεδο επαρκώς υψηλό για να αποφευχθούν κερδοσκοπικές αιτήσεις που δεν αντιστοιχούν στα πραγματικά ρεύματα συναλλαγών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3388/81 τροποποιείται ως εξής:
1. Το άρθρο 3 αντικαθίσταται από το ακόλουθο κείμενο:
«Άρθρο 3
1. Το πιστοποιητικό εισαγωγής ισχύει από την ημερομηνία εκδόσεώς του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 της Επιτροπής (*), έως το τέλος του τετάρτου επομένου μηνός.
2. Το πιστοποιητικό εξαγωγής ισχύει από την ημέρα της πραγματικής εκδόσεώς του κατά την έννοια του άρθρου 21 παράγραφος 2 του κανονισμού (ΕΟΚ) αριθ. 3719/88 έως το τέλος του επομένου δευτέρου μηνός, αλλά η ισχύς αυτή δεν μπορεί σε καμία περίπτωση να υπερβεί την 31η Αυγούστου της τρέχουσας περιόδου.
(*) ΕΕ αριθ. L 331 της 2. 12. 1988, σ. 1.».
2. Στο άρθρο 4, η παράγραφος 2 αντικαθίσταται από το ακόλουθο κείμενο:
«2. Η εγγύηση που αφορά τα πιστοποιητικά εξαγωγής ανέρχεται σε 15 Ecu ανά εκατόλιτρο για τα προϊόντα που υπάγονται στους κωδικούς ΣΟ 2009 60 11, 2009 60 19, 2009 60 51, 2009 60 71, 2204 30 92 και 2204 30 96 και σε 5 Ecu ανά εκατόλιτρο για τα άλλα προϊόντα».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουλίου 1997.

Labels: 3
11
17